রোববার বিজয়নগর উপজেলায় ইউনিয়ন পরিষদের নব-নির্বাচিত চেয়ারম্যান, সংরক্ষিত আসনের সদস্য ও সাধারণ সদস্যদের ‘ইউনিয়ন পরিষদের পরিকল্পনা ও ব্যবস্থাপনা বিষয়ক অবহিতকরণ কর্মশালা’ অনুষ্ঠিত হয়। উপজেলা পল্লী উন্নয়ন কর্মকর্তা আবদুল কাদিরের সঞ্চালনায় অনুষ্ঠিত কর্মশালায় বিভিন্ন বিষয়ের উপর প্রশিক্ষণ প্রদান করেন অতিরিক্ত জেলা প্রশাসক (শিক্ষা ও আইসিটি) মোঃ আসাদুজ্জামান, উপজেলা চেয়ারম্যান এডঃ মোঃ তানবীর ভূঞা, উপজেলা নির্বাহী অফিসার আক্তার উননেছা শিউলী, উপজেলা মহিলা ভাইস-চেয়ারম্যান ফয়জুন নাহার টুনি। বিজয়নগর উপজেলা প্রশাসনের আয়োজনে ও ইউনিয়ন পরিষদ গভর্ন্যন্স প্রজেক্ট এর ব্যবস্থাপনায় এতে বিজয়নগরের ১০টি ইউনিয়নের নব-নির্বাচিত জনপ্রতিনিধিরা অংশ নেন।